കരുനാഗപ്പള്ളിയില് അടക്കം വീഴ്ച്ച സംഭവിച്ചു സി.പി.എമ്മിനെ വിമര്ശിച്ച് സി.പി.ഐ അവലോകന റിപ്പോര്ട്ട് തിരുവനന്തപുരം: നിയമസഭാ തെരഞ്ഞെടുപ്പില് കരുനാഗപ്പള്ളിയില് അടക്കം ഉണ്ടായ തോല്വിയില് സി.പി.എം ഭാഗത്ത് വീഴ്ച്ച സംഭവിച്ചുവെന്ന് സി.പി.ഐ. സി.പി.ഐയെ താഴ്ത്തിക്കെട്ടിയ സി.പി.എമ്മിന്റെ അവലോകന റിപ്പോര്ട്ടിന് അതേ നാണയത്തിലാണ് സി.പി.ഐ മറുപടി നല്കുന്നത്. ഉറച്ച വോട്ടുകള് പോലും പല ബൂത്തുകളിലും എത്തിയില്ലെന്നും കേരള കോണ്ഗ്രസ് എം തോറ്റ മണ്ഡലങ്ങളിലും സി പി എം വീഴ്ച പ്രകടമാണെന്നും യോഗത്തില് പരാമര്ശമുണ്ടായി. സിപിഎം മല്സരിച്ചിടത്ത് ഘടകക്ഷികളെ പ്രചാരണത്തില് സഹകരിപ്പിച്ചില്ല, ചിലയിടത്ത് വോട്ടുചോര്ച്ച എന്നീ ആരോപണങ്ങളുമാണ് സി.പി.ഐ ഉന്നയിക്കുന്നത്. പാല, ചാലക്കുടി, കടത്തുരുത്തി തോല്വികള് ഉയര്ത്തിയാണ് സംസ്ഥാന കൗണ്സിലില് വിമര്ശനം ഉയര്ന്നത്.വി ഡി സതീശന് വിജയിച്ച പറവൂറില് സിപിഎമ്മിന്റെ പ്രവര്ത്തനങ്ങള് സംശയകരമായിരുന്നുവെന്ന ഗുരുതര പരാമര്ശവും റിപ്പോര്ട്ടിലുണ്ട്. ഹരിപ്പാട് സിപിഎം വോട്ടുകള് ചോര്ന്നു. ചാത്തന്നൂര് മണ്ഡലത്തില് പല വോട്ടുകളും ബി ജെപിക്ക് പോയെന്നും സിപിഐ റിപ്പോര്ട്ടില് വ്യക്തമാക്കുന്നു. സിപിഎം മത്സരിച്ച മണ്ഡലങ്ങളില് ഘടകക്ഷികളെ സഹകരിപ്പിച്ചില്ലെന്നും വിമര്ശനമുണ്ട്. ഉദുമയില് ആദ്യ റൗണ്ട് സിപിഎം മാത്രം പ്രചാരണം നടത്തിയെന്നും ഘടകകക്ഷികളെ ഉള്പ്പെടുത്തിയില്ലെന്നുമാണ് റിപ്പോര്ട്ടിലെ പരാമര്ശം. ഉദുമ മണ്ഡലത്തില് സ്ഥാനാര്ഥിയുടെ പത്തു ദിവസത്തെ പര്യടനം പോലും സിപിഎം ഒറ്റക്കാണ് നടത്തിയത്. ജിനേഷ് കുമാര് രണ്ടാമത് ജയിച്ച കോന്നിയില് തിരഞ്ഞെടുപ്പ് പ്രവര്ത്തനങ്ങള് ഘടകക്ഷികളുമായി ആലോചിക്കാനോ നടപ്പിലാക്കാനോ സിപിഎം തയാറായിരുന്നില്ലെന്നും വിമര്ശനമുണ്ട്.